stanford-oval/wikipedia huggingface dataset:
ג'ון צ'ארלס
נבחרת ויילס

צ'ארלס ערך את הופעתו הראשונה בנבחרתה הלאומית של ויילס בעת שהיה בן 18. הוא היה השחקן המרכזי בנבחרת שהעפילה למשחקי הגביע העולמי ב-1958, הפעם היחידה בה הצליחה נבחרת ויילס להעפיל לטורניר המונדיאל. ויילס העפילה לטורניר לאחר שסיימה שנייה בבית המוקדמות וזכתה בהגרלה שהעניקה לה הזדמנות להתמודד בשני משחקים מול נבחרת ישראל על ההעפלה לטורניר הגמר. במשחק הראשון שנערך ב-15 בינואר 1958 באצטדיון רמת גן, לעיני 60,000 צופים, ניצחה ויילס 2:0. במשחק השני, שנערך ב-5 בפברואר בקארדיף ניצחה ויילס שוב 2:0 לאחר ששוער ישראל, יעקב חודורוב, הציג משחק יוצא מן הכלל שזכה להערכה בינלאומית. במשחק זה, נתקל צ'ארלס בחודורוב ואפו של השוער הישראלי נשבר. למרות הפציעה, המשיך חודורוב ועמד בשער עד סיום המשחק. לימים, בעת שנערכה לכבודו של חודורוב תוכנית הטלוויזיה חיים שכאלה, הוזמן ג'ון צ'ארלס לישראל והיה אורח הכבוד של התוכנית.
בבית המוקדם בטורניר הגביע העולמי שנערך בשוודיה, סיימה ויילס את שלושת משחקיה בתוצאת תיקו ובמשחק רביעי מכריע גברה על נבחרת הונגריה 2:1 והעפילה לרבע הגמר. בשלב זה היא פגשה את נבחרת ברזיל ונוצחה 0:1 משער של פלה בן ה-17. צ'ארלס, שכבש שער במשחק הראשון נגד הונגריה, נפצע במהלך הטורניר ולא שיחק במשחק רבע הגמר.
בסך הכל צבר צ'ארלס 38 הופעות במדי נבחרת ויילס, בהן הבקיע 15 שערים.
לאחר הפרישה מכדורגל

לאחר פרישתו מכדורגל ניהל פאב ביורקשייר. עד זמן קצר לפני מותו נהג להגיע באופן קבוע למשחקי לידס באצטדיון אלנד רואד. ב-2001 קיבל את אות מסדר האימפריה הבריטית. באותה שנה הוא היה לשחקן הזר הראשון שנבחר ל"היכל התהילה של הכדורגל האיטלקי" ושנה לאחר מכן הוא נבחר גם ל"היכל התהילה של הכדורגל האנגלי".
בנובמבר 2003 נבחר ל"כדורגלן הזהב של ויילס", תואר שהוענק בפרסי היובל של אופ"א לכדורגלן הבולט ביותר ב-50 השנים של קיום אופ"א בכל מדינה אירופית.
בשנותיו האחרונות סבל ממחלת אלצהיימר ומת בפברואר 2004 לאחר שקיבל התקף לב כחודש לפני כן. לאחר מותו, לבקשת האוהדים, קיבל היציע המערבי באצטדיון אלנד רואד את השם "יציע ג'ון צ'ארלס" ושמו של אצטדיונה של קבוצת המילואים של לידס שונה ל"אצטדיון ג'ון צ'ארלס".
מאפיינים ככדורגלן

ג'ון צ'ארלס נחשב על ידי פרשנים רבים כאחד מגדולי השחקנים מרובי התפקידים. הוא שיחק ברמה הגבוהה ביותר גם כקשר אחורי וגם כחלוץ מרכזי. היה בעל שליטה בכדור בשתי רגליו, בעל נגיעה ראשונית "רכה" בכדור, כוח פיזי ובכושר גופני. אולם, תכונתו הבולטת ביותר הייתה שליטתו בכדורים הגבוהים ויכולת הנגיחה שלו. בזמן שירותו הצבאי, בעת ששיחק כדורסל, שיפר את ניתורו ויכולתו זאת, יחד עם גובהו הטבעי, הפכו אותו לחלוץ מסוכן ביותר ובמקביל, לבעל יכולת הגנתית גבוהה בתחום כדורי הגובה.
מימין לשמאל: ג'אמפיירו בוניפרטי, ג'ון צ'ארלס ואומר סיבורי במדי יובנטוס
Tekken (סדרת משחקים)

| --- | --- |

לוגו Tekken 5
 כללי
 תאריך הוצאה:  1994
 סוגה:  משחק לחימה
 פיתוח:  Namco
 הוצאה לאור:  Namco
 ארץ מקור:  יפן 
 שפות:  יפנית 
 דרישות תוכנה
 פלטפורמות:  PSP, Xbox, PS Vita, פלייסטיישן
 
 www.tekken.com
 
טקן (מיפנית: 鉄拳, "אגרוף ברזל") היא סדרת משחקי פעולה ולחימה שיצאה לראשונה ב-1994 ושפותחה על ידי חברת נאמקו, בתחילה כמשחק ארקייד בלבד, ולאחר מכן כמשחק קונסולה המתאים לסדרת מכשירי הפלייסטיישן, PSP, PS Vita ו-Xbox.
משחקי הווידאו בסדרת טקן

| שנת הוצאה | שם | מאפיינים | קונסולות |
| --- | --- | --- | --- |
| 1994 | טקן | הייהאצ'י מישימה זורק את בנו קאזויה מצוק. קאזויה מתאמן כדי לחזור ולנקום באביו | פלייסטיישן, מכונות ארקייד |
| 1995 | טקן 2 | קאזויה נהפך למושחת. הוא מארגן טורניר בעל פרס גבוה במטרה לראות בו את אביו, אותו זרק מצוק, ולהילחם בו. בסוף המשחק גם נולד לקאזויה ילד יחד עם הדמות ג'ון קזאמה. על פי מהלך המשחק על השחקן לנצח 8 לוחמים ולבסוף להילחם בקאזויה ולאחר מכן ב-devil שהוא למעשה שטן שהשתלט על קאזויה. | פלייסטיישן, מכונות ארקייד |
| 1997 | טקן 3 | הדמות הראשית במשחק היא ג'ין, בנם של קאזויה וג'ון. על השחקן לנצח את כל השחקנים במשחק. לאחר שהשחקן מביס שמונה לוחמים עליו לנצח את היאצ'י, שד בשם אוגר ושם בשם טרו-אוגר. למשחק התווסף גם מצב מיוחד אשר מאפשר לשחק כדורעף, וכמו כן מצב מיוחד המאפשר להילחם בלחימה משולבת נגד מספר אויבים בו זמנית (beat 'em up). | פלייסטיישן, מכונות ארקייד |
| 1999 | טקן טאג טורנמנט | משחק שלא ממשיך את קו העלילה של המשחקים הקודמים. במשחק משתתפות כל הדמויות שהיו במשחקים הקודמים. ניתן להילחם בזוגות. קיים מצב מיוחד של משחק באולינג. | פלייסטיישן 2, מכונות ארקייד |
| 2001 | טקן 4 | למשחק חוזרת הדמות של קאזויה, כמו גם הדמות של בנו, ג'ין, שבמשחק הזה סגנון הלחימה שלו משתנה והשנאה שמאפיינת את משפחת קאזויה, משפיעה גם עליו. במשחק גם אפשרות לחימה במסלול עם מספר לוחמים בו זמנית (beat 'em up), המזכיר את המשחק השלישי. | פלייסטיישן 2, מכונות ארקייד |
| 2004 | טקן 5 | במשחק זה גם לג'ין של דמות שטן. זה המשחק הראשון בסדרה שמאפשר לערוך לוחמים ולשנות להם את הביגוד. למשחק רק מנוע משחק משופר ביחס למשחקים הקודמים ומשחקון "beat 'em up" בו שופר. | פלייסטיישן 2, מכונות ארקייד |
| 2005 | טקן 5: תחיית המתים האפלה | תוספת למשחק שתומכת בקונסולות נוספות. לגרסה זו נוספו דמויות נוספות | Playstation Portable |
| 2007 | טקן 6 | במשחק ישנם 38 שלבים. ניתנת האפשרות לשחק רק עם הדמויות לארס, אליסה ודמות נוספת לבחירה. ניתן להשיג 37 לוחמים נוספים וישנם שתי דמויות במשחק שלא ניתן להשיג. | פלייסטיישן 3, PlayStation Portable, ו-Xbox 360 |
| 2011 | טקן טאג טורנמנט 2 | כמו בגרסת טקן טאג הראשונה, זה מן אוסף של הסדרה המכיר את כל הדמויות הקודמות. גם כאן ניתן לשחק בקרב של 2 נגד 2. | פלייסטיישן 3, Xbox 360 ו-Wii U |
| 2015 | טקן 7 | עלילת המשחק ממשיכה את העלילה של המשחק השישי. למשחק הצטרפו דמויות ממשחקים שונים כמו Street Fighter ו- מלך הלוחמים. | פלייסטיישן 4, Microsoft Windows ו-Xbox One |
| 2024 | טקן 8 |  | פלייסטיישן 5, Microsoft Windows ו-Xbox Series X/S |
פירוט כללי

טקן הוא משחק לחימה ובעת יציאתו כלל מאפיינים חדשניים. ניתן לשחק בקרב אחד-על-אחד עם שחקן אחר, קרב נגד המחשב וקרב קבוצתי. בתחילת המשחק יש לבחור דמות, כאשר לכל דמות סגנון לחימה שונה ואפשרויות ייחודיות. חלק מן הדמויות במשחק המקורי הופיעו גם במשחקים עוקבים. עם הזמן משיגות הדמויות שיטות לחימה חדשות ותרגילים חדשים. נאמקו שינתה את סגנון הלחימה של חלק מן הדמויות בגרסאות מאוחרות יותר. בנוסף, ניתן לשנות את מראה הדמות בחנות הבגדים.
חברת נאמקו נוהגת להוסיף תוספים למשחקים בדמות קרבות מיוחדים, מסעות מכשולים ואפילו משחק באולינג. לרוב, השחקן יכול לבחור דמות אחת בלבד אתה ישחק, אך במשחק הייחודי "Tekken Tag Tournament" השחקן יכול לבחור שתי דמויות וניתן להחליף ביניהם במהלך הקרב.
משחקי הסדרה

המשחק הראשון בסדרה, "Tekken", שיצא ב-1994, הוא אחד ממשחקי הווידאו הראשונים בטכנולוגיה תלת-ממדית. המשחק הצליח בעיקר בקונוסולת המשחקים פלייסטיישן אליה שודרג בשנת 1995. בזכות הצלחתו בשוק יצאו לו שני משחקי המשך באותה קונסולה: "Tekken 2" ‏(1996), ו"Tekken 3" ‏(1998).
בשנות התשעים יצא גם קרוסאובר עם חברת סגה למגה-דרייב בשם "Virtua Fighters vs. Tekken", עם גרסה דו-ממדית לדמויות של חברת סגה ובלי "בוסים".
עם יציאת קונסולת המשחק הבאה פלייסטיישן 2, חברת נאמקו המשיכה את הסדרה במסגרתה בשלושה משחקי המשך: "Tekken Tag Tournament" ‏(1999), "Tekken 4" ‏(2002), "Tekken 5" ‏(2005) ו-"Tekken 5: D.R" לקונסולת ה-PSP לארקייד, ולפלייסטיישן 3 ‏(2005). בנוסף לאלה, לסדרה משחק בקונסולת המשחק גיים בוי אדוונס של חברת נינטנדו: משחק ה-"Tekken Advanced"‏(2002). ב-2009 יצא המשחק "Tekken 6" לקונסולת ה-Xbox 360 והפלייסטיישן 3.
בסתיו 2011 יצא למכונות הארקייד משחק ההמשך ל-"Tekken Tag" שנקרא "Tekken Tag Tournament 2". המשחק יצא בסתיו 2012 לפלייסטיישן 3, ל-Xbox 360 ול-Wii U.
לאור הפופולריות הרבה של המשחק "Street Fighter 4" מחד, וההצלחה של משחקי טקן מאידך, החליטו מפתחי שני המשחקים לשתף ביניהן פעולה ולפתח שני משחקים אשר יתבססו על לוחמי הסדרות שלהן: "Street Fighter X Tekken" (הופק על ידי Capcom ויצא במרץ 2012 ל-Xbox 360, פלייסטיישן 3, מחשב אישי ו-PS Vita) ו-"Tekken X Street Fighter" המכונה גם כ-"Tekken VS Street Fighter" ( היה אמור לצאת לאור על ידי נאמקו אך הפיתוח של המשחק הופסק). במקביל, יצא משחק לקונסולת נינטנדו 3DS בשם "Tekken 3D: Prime Edition".
ב-2017 יצא למחשב האישי ולקונסולות ה -Xbox One והפלייסטיישן 4 "7 Tekken" לאחר שב-2015 המשחק יצא במהדורה מוגבלת למכונות ארקייד בלבד.
דמויות מסדרת טקן במשחקים מחוץ לסדרה

הייהאצ'י מישימה, אחד מגיבורי הסדרה, זכה להיות כ"כוכב אורח" בגרסאות הפלייסטיישן 2 של המשחק Soulcalibur 2 (גם כן מאותו פס ייצור).
ג'ין קאזאמה, הדמות העיקרית, זכה להשתתף גם במשחק "זעם מסוכן".
ג'ין קאזאמה וקינג, שניהם, זכו להשתתף במשחק "Soulcalibur V".
נינה ויליאמס זכתה במשחק פעולה משלה שנקרא "Death By Degrees". אחותה של נינה, אנה, גם משתתפת במשחק כבוסית.
בטקן 7 מופיעים היפני אקומה-גואוקי מסדרת סטריט פייטר והאמריקאי גיס האוורד ממשחקי חברת SNK.
עלילת המשחקים

בעלילה, תחרות אמנויות לחימה עולמית מתקרבת לסופה, עם סכום גדול של כסף שמובטח ללוחם שיכול להביס את הייהאצ'י מישימה בקרב הסופי של התחרות. התחרות מתקיימת בחסות התאגיד הענקי, תאגיד מישימה. בדרך כלל יש כשמונה לוחמים שנשארו אחרי ניצחון בקרבות עד מוות בכל רחבי העולם והמנצח של התחרות יקבל את התואר "מלך אגרוף הברזל". רק אחד יהיה בעל סיכוי בלהביס את הייהאצ'י וייקח הביתה את הפרס הכספי ואת הפרסום.
דמויות המשחקים

לסדרת המשחקים יש עלילה ראשית, תחרות הקרבות ושמה "Iron Fist Tournament". לכל דמות משתתפת יש מניע להשתתפותה בתחרות - לרוב בגלל מניעים כספיים, מקצועיים ואף אישיים (נקמה או התקרבות). לרוב, נוצרות גם מערכות יחסים בין שחקנים אחרים, (שנאה, יריבות, אהבה, חברות).
דמויות המשחקים > מנצחי התחרויות ומארגני התחרויות

| מספר תחרות | אורגנה על ידי | מנצח | הערות |
| --- | --- | --- | --- |
| 1 | הייהאצ'י מישימה | קאזויה מישימה |  |
| 2 | קאזויה מישימה | הייהאצ'י מישימה |  |
| 3 | הייהאצ'י מישימה | הייהאצ'י מישימה | פול פיניקס הביס את אוגר בטורניר השלישי, ולהאמין שהוא מנצח, ועזב. לא ידוע פול, אוגר נהפך לגרסה הסופית שלו, אוגר האמיתי, ואת הטורניר המשיך בהיעדרו. בסופו של הדבר, ג'ין הוכרז כמנצח האמיתי של הטורניר השלישי על היותו ניצח את אוגר האמיתי, אבל כאשר הייהאצ'י בגד בו, הוא העניק לעצמו את הניצחון. |
| 4 | הייהאצ'י מישימה | הייהאצ'י מישימה | קאזויה הובס על ידי הייהאצ'י בקרב הרשמי, אחר כך ג'ין ברח כשהוא הביס קאזויה והייהאצ'י בשלב הסופי כשג'ין הפך ל"שטן ג'ין" (Devil Jin) ועזב את ההון-מארו (שלב במשחק טקן 4), אבל אף אחד לא ראה זאת. |
| 5 | ג'יניפאצ'י מישימה | ג'ין קאזאמה | ג'ין למעשה הפסיד להווראנג, אבל אז ג'ין הוא הפך לשטן ג'ין (Devil Jin) והביס אותו, מה שאפשר לו להמשיך ולהתקדם בטורניר ולנצח בו. |
| 6 | ג'ין קאזאמה | קאזויה מישימה | קאזויה נסע למקדש שבו ג'ין הביס את עזאזל, אחרי הקרב וגרירת הגוף הלא המודע של השטן ג'ין לכניסה שבו כוח טקן חיכה, הרים את גופו ואז הוכרז הזוכה של הטורניר. |
סרטי אנימציה וסרטי לייב-אקשן > סרטי אנימציה

טקן: הסרט - מיני-סדרת אנימה בת שני חלקי OVA יצאה ביפן בשנת 1998 ,היא פותחה בידי "סטודיו דין" ובוימה בידי קוניהישה סוגישימה, סיפור המיני-סדרה עקב אחר נקמתו של קאזויה מישימה נגד אביו הייהאצ'י מישימה בטורניר מלך אגרוף הברזל .
טקן: נקמת דם - סרט אנימציה CGI באורך מלא בגרפיקת אנימציה דיגיטל 3D בבימויו של יואיצ'י מורי, לראשונה יצא בארצות הברית בשנת 2011 ,ויצא ביפן חודשים מאוחר יותר באותה השנה. הסרט הוא אפוס חלופי בין האירועים של טקן 5 וטקן 6. הוא יצא ביפן בחודש דצמבר 2011 ,והיווה כחלק מהאוסף ההיברידי של טקן.
סרטי אנימציה וסרטי לייב-אקשן > סרטי לייב-אקשן

טקן - סרט לייב-אקשן רשמי משנת 2009 שבוים בידי במאי הסרטים הידוע דוויט ה. ליטל שבו כיכבו: ג'ון פו שגילם את דמותו של ג'ין קאזאמה, ולצדו גם איאן אנתוני דייל שגילם את דמותו של קאזויה מישימה וגם קלי אוברטון שגילמה את דמותה של כריסטי מונטריו והשחקן היפני-האמריקאי קארי-הירויוקי טגאווה גילם את דמותו של הייהאצ'י מישימה שיצא בשנת 2009 לפסטיבל הסרטים האמריקני ב-5 בנובמבר ,2009 וביפן יצא הסרט ב-20 במרץ ,2010 דרך האחים וורנר. הסרט התמקד בג'ין קאזאמה שנכנס לטורניר מלך אגרוף הברזל לאחר מות אמו. במאי סדרת המשחקים של "טקן" כביכול "קטל" את הסרט (העביר ביקורת על הסרט).
טקן 2: נקמתו של קאזויה - פריקוול לסרט הקודם אשר יצא ישירות ל-DVD ב-12 באוגוסט 2014, בוים בידי ויץ' קאוסאינאדה ובסרט כיכבו קיין קוסוג'י שגילם את דמותו של קאזויה מישימה וקלי וונהאם. קארי-הירויוקי טגאווה, שב לתפקידו בתור הייהאצ'י מישימה וגם גארי דניאלס שב לגלם את דמותו של בראיין פיורי.
הערות שוליים

↑  Roney, Austyn, Tekken 7 Coming to Xbox One, PlayStation 4, and PC in Early 2017, Shoryuken, ‏13 ביוני 2016
↑  Parlock, Joe, Tekken 7: Fated Retribution announced, the first new character is Street Fighter's Akuma, Destructoid, ‏12 בדצמבר 2015
| Tekken |
| --- | --- | --- |
| המשחקים המרכזיים | טקן • טקן 2 • טקן 3 • טקן 4 • טקן 5 • טקן 5: תחיית המתים האפלה • טקן 6 • טקן 7 • טקן 8 |  |
| משחקי ספין-אוף | Card Challenge • Tag Tournament • Advance • Death by Degrees • Hybrid • Tag Tournament 2 • 3D: Prime Edition • Revolution • Mobile |  |
| סרטים | סרטי לייב אקשן (טקן • טקן 2: נקמתו של קאזויה) • סרטי אנימציה (טקן: הסרט • טקן: נקמת דם) |  |
| סדרות טלוויזיה | Tekken: Bloodline |  |
מתוך משחק "Tekken" הראשון
ג'ין קאזאמה, גיבור הסדרה מאז הופעתו ב-Tekken 3
המשחקים האולימפיים ביוון העתיקה

המשחקים האולימפיים (ביוונית: Ολυμπιακοί Αγώνες) היו חגיגה אתלטית ודתית, שנערכה בעיר היוונית אולימפיה בעת העתיקה. המשחקים נשאו אופי פאן-הלני (כלל יווני) והיוו גורם מאחד לעמי יוון ושבטיה. הם נערכו לפחות 293 פעמים, החל משנת 776 לפנה"ס ועד לשנת 393, שאחריה בוטלו בידי הקיסר תאודוסיוס הראשון בשל דמיונם לעבודת אלילים.
משמעות התחרותיות ביוון העתיקה

אגוניסטיקה הוא השם שנתנו היוונים לתחום תחרויות הספורט. מקור השם – "אגון" – משמעו סבל ויגון, מה שמבטא את מאמצי הספורטאי להגיע לשלמות, הן באימונים, הן בתחרויות והן בתקופה שלאחר המשחקים, לביטוי זה יש לא רק משמעות פיזית אלא גם נפשית, ורק זה המצליח להתמודד כראוי מול מגבלה כפולה זו הוא האתלט האמיתי.
התחרותיות כערך הובלטה בגימנסיונים ובאפביונים והשתקפה גם בתחומי חיים שונים: הן בהישגים מדעיים, והן בדרמה ובתיאטרון. הטרגדיה היוונית, למשל, שדוגמתה לא נמצא ביצירות ספרותיות מחוץ ליוון, מתבססת על מאבק טרגי (כזה שתוצאותיו ידועות מראש) בין הגיבור לבין גורלו. תחרויות הספורט היוו חלק בלתי נפרד מהתרבות היוונית, הניצחון, ולא ההנאה, היו הגורם המניע להן, ומשמעותן הייתה רבה מעבר לניצחון הפיזי.
התחרויות > השתתפות נשים בתחרויות ספורט ובמשחקים האולימפיים ביוון העתיקה

במשחקים האולימפיים של יוון העתיקה הותרה ההשתתפות רק לגברים יוונים בני המעמדות העליונים. השתתפות נשים בתחרויות האולימפיות הייתה אסורה בתקופה המוקדמת של המשחקים, פרט לאלה דמטר, שלה נשמר מקום כבוד באצטדיון. מקור האיסור לא ברור, אך ככל הנראה הוא היה בעל אופי דתי. על הנשים נאסר גם להיכנס לאזורי המשחק ולצפות במשחקים. אישה שניסתה להתגנב אל האצטדיון, צפויה הייתה לעונש מוות. מקרה יוצא דופן, בו יכלו נשים לזכות במשחקים מבלי להתחרות בהם ישירות ומבלי להימצא פיזית באתר התחרות, היה השתתפותן של נשים בתחרות מרוץ מרכבות, זאת בשל העובדה שהזוכה בתחרות היה בעליהם של הסוסים, ולא הרַכּב שהשתתף בה. ב-396 וב-392 לפנה"ס זכו סוסיה של הנסיכה הספרטנית קיניסקה במרוץ ארבעת הסוסים.
משחקים ייחודיים לנשים, שנולדו מתוך טקסי הפוריות היוונים, התקיימו זמן קצר לאחר המשחקים האולימפיים במקום אחר שהוקדש לאלה הרה, ונועדו לפאר את שמה. במרכזם של משחקים אלה התקיים מרוץ לאורך 160 מטר. נשים בודדות ממשפחות עשירות השתתפו באופן קבוע במשחקים אלה, אך הן לא הרבו להתחרות, והישגיהן לא זכו לפרסום. תפיסת הנשיות היוונית לא עלתה בקנה אחד עם יכולות פיזיות, עד כדי כך שהוטל ספק בנטייתן המינית של אלות מיתולוגיות, שהיו בעלות כוח וכישורים פיזיים. הנשים הספרטניות, שלא כמו נשים במדינות יוון האחרות, עסקו באימון גופני ובענפי ספורט כמו היאבקות, הטלת דיסקוס, זריקת כידון וריצה. לריצה היה מקום מרכזי וחשוב. גידולן וחינוכן של הילדות הספרטניות נבע מדאגה לאישה היולדת צאצאים לעם הספרטני. חשוב היה שהילדים שיוולדו לספרטה יהיו חזקים ובריאים, ועל כן הושם דגש על חוזקה ובריאותה של האישה ועל מצבה הגופני. תחרויות שנועדו לנשים בלבד, נערכו בספרטה כבר בתקופת ליקורגוס. ליקורגוס הורה לנשים לחזק את גופן באמצעות אימונים גופניים, על מנת שגברים יטעו את זרעם בגוף אישה בריאה וחסונה. כך יתפתח הזרע טוב יותר, וכך גם תוכל האישה לשאת בקלות את ההריון ולהתמודד טוב יותר עם כאבי הלידה.
ייתכן כי המסורת של משחקי הנשים ביוון העתיקה, קדמה לזו של המשחקים האולימפיים, והייתה ביטוי של תקופה מוקדמת יותר שהתאפיינה במטריארכליות. האפליה של נשים בספורט בתרבות היוונית הייתה טמונה עמוק במסורת ובחוקים הקשורים למבנה המשפחה הפטריארכלי, שבו נשים היו חסרות זכויות חוקיות, ובפניהן עמדו מעט מאוד הזדמנויות לחוות חוויות מחוץ לביתן.
הפסקת המשחקים

המשחקים האולימפיים נמשכו עד סוף המאה ה-4, אך קרנם הלכה וירדה עם התפשטותה של הנצרות. במקביל, אולימפיה נפגעה מרעידות אדמה והצפות במהלך המאה ה-3, וכן מפלישות חוזרות ונשנות. בשנת 394 ביטל הקיסר תאודוסיוס הראשון את המשחקים, שכן הסגידה לזאוס והתחרויות בעירום לא עלו עוד בקנה אחד עם הנצרות.
ראו גם

אגון
לקריאה נוספת

אפי זיו, משחקי האלים: האולימפיאדות והמשחקים האולימפיים של יוון העתיקה בראי האמנות, דניאלה די-נור מוציאים לאור, 2008
הערות שוליים

↑  רן פוני, בלי בגדים, משוחים בשמן: איך נראו ספורטאים ביוון העתיקה?, באתר ישראל היום, 11 ביולי 2024
↑  דר. יחיעם שורק, ‏תרומתו של הורדוס מלך יהודה לשיקום המשחקים האולימפיים, באתר "הידען", 6 באפריל 2016
↑  יוסף בן מתתיהו, קדמוניות היהודים, ספר 16, פרק ה', פסקה ד', סעיף 149.
↑  יובל בן-עמי, מצעד הגאווה הראשון, באתר הארץ, 12 באוגוסט 2004
↑  Gardiner, E. N. Greek, Athletic Sports and Festivals, Macmillan and Co., 1910, p.462
1 2  גלילי י., לידור ר. ובן פורת א., במגרש המשחקים ספורט וחברה בתחילת האלף השלישי, האוניברסיטה הפתוחה, 2009, עמ' 23-24
↑  כסנופון, מדינת הספרטנים, מאגנס האוניברסיטה העברית, 2011, עמ' 47
↑  Carlomagno N, Female Motor Activity in Ancient Times. Methodological Aspects in Female Athletic Training in Ancient Times
| תרבות יוון העתיקה |
| --- | --- | --- |
| תרבות יוון העתיקה | מיתולוגיה • אמנות • פיסול • קדרות • הומוסקסואליות • זנות • חקלאות • כלכלה • מטבח • משפט • עבדות  • פדרסטיה • רפואה • מלחמה |  |
| פילוסופיה ביוון העתיקה | פיתגורס • הרקליטוס • פארמנידס  • פרוטגורס • אמפדוקלס • דמוקריטוס • סוקרטס • אפלטון • אריסטו • זנון מכתיון • אפיקורוס |  |
| מתמטיקה | ארכימדס • אוקלידס • תאלס • פיתגורס • דיופנטוס • ארטוסתנס • תלמי |  |
| ספרות | הומרוס • האיליאדה • האודיסאה • הסיודוס • פינדארוס • הרודוטוס • תוקידידס • קסנופון • פוליביוס |  |
| תיאטרון | אייסכילוס • סופוקלס • אוריפידס • אריסטופאנס • מושגים |  |
| ספורט | המשחקים האולימפיים • תרבות הגוף • המשחקים הפיתיים • המשחקים האיסתמיים • המשחקים הנמאיים • המשחקים הפאן-אתנאיים • גימנסיון |  |
| אדריכלות | מקדש יווני • הסדרים הקלאסיים • הפרתנון • מקדש ארטמיס • אקרופוליס • האגורה • מקדש זאוס באולימפיה • מקדש הפייסטוס • מקדש ארטמיס |  |
פורטל יוון העתיקה
| יוון העתיקה |
| --- | --- | --- |
| תקופת המעבר | איונים • דורים • הפלישה הדורית • התקופה הגאומטרית | הפרתנון |
| התקופה הארכאית | פוליס • הקולוניזציה היוונית • טיראניה • הומרוס • הסיודוס | הפרתנון |
| התקופה הקלאסית | מלחמת פרס–יוון • אתונה העתיקה • ספרטה • תבאי • התיאטרון ביוון העתיקה | הפרתנון |
| התקופה ההלניסטית | התרבות ההלניסטית • הממלכה הסלאוקית • מוקדון • מצרים • יוון • פונטוס • פרגמון • אפירוס | הפרתנון |
| היסטוריה צבאית | פלנקס • הופליט • הצבא הספרטני • הצבא המוקדוני | הפרתנון |
| נושאי רוחב | אדריכלות • אמנות • דת • החברה • כלכלה • מטבח • תיאטרון • מיתולוגיה • מתמטיקה • פילוסופיה • ספורט • ספרות | הפרתנון |
פורטל יוון העתיקה
| --- | --- |
בקרת זהויות :  NLI: 987007545917705171  LCCN: sh85094652  SUDOC: 052611736 
מקדש זאוס באולימפיה
אגרוף על כד יווני עתיק
מרוץ מרכבות על כד יווני עתיק
פסל של זורק דיסקוס מהמאה השנייה לפנה"ס
רנדי סאבאג'

| --- | --- |

סאבאג', 1986
 לידה:  15 בנובמבר 1952 קולומבוס, אוהיו, ארצות הברית
 פטירה:  20 במאי 2011 (בגיל 58) סמינול, פלורידה, ארצות הברית
 שם במה:  רנדי פופו רנדי סאבאג' העכביש ג'ינו הגדול בונסו מר מאדנס המשחתת התליין
 כינוי:  מאצ'ו מן
 שם לידה:  Randy Poffo
 משקל:  108 ק"ג
 גובה:  1.88 מטר
 לאום:  אמריקאי
 קריירה מקצוענית:  1973–2004 (כ־31 שנים)
 מאמנים:  אנג'לו פופו
 תרגילי סיום:  פליינג אלבו דרופ
 היכל התהילה:  2015
 מידע אישי
 בן או בת זוג:  Elizabeth Ann Hulette (30 בדצמבר 1984–1992) 
 
סאבאג' כאלוף העולם במשקל כבד של ה-WWF
סאבאג' מתאבק נגד האולטימט ווריור
רנדי פופו (באנגלית: Randy Poffo;‏ 15 בנובמבר 1952 – 20 במאי 2011), הידוע יותר בשם הבמה שלו רנדי סאבאג' (Randy Savage), היה מתאבק יהודי אמריקאי שהופיע בארגוני ה-WWE וה-WCW. הוא ידוע כאחד המתאבקים הבולטים בענף בשנות ה-80 וה-90, כשזכה בשני תוארי אליפות העולם במשקל כבד של ה-WWF וארבעה תוארי אליפות של ה-WCW. בשנת 2015 נבחר סאבאג' להיכל התהילה של ה-WWE.
ביוגרפיה

נולד בשם רנדל מריו פופו בקולומבוס, אוהיו. אביו הוא המתאבק אנג'לו פופו (אנ') ממוצא איטלקי-אמריקאי ואמו היא יהודיה. פופו החל את דרכו הספורטיבית כשחקן בייסבול בתיכון בו למד. בסיום התיכון שיחק בייסבול בליגות נמוכות.
כשמלאו לו 21 שנים, החל פופו לעסוק בהיאבקות מקצועית בארגון ההיאבקות של אביו - ICW. בימיו הראשונים הוא התאבק תחת שם הבמה "העכביש". בהמשך, שונה שם דמותו ל"מאצ'ו מן" רנדי סאבאג', דמות שהמשיכה איתו לאורך כל הקריירה. סאבאג' התאבק בארגון של אביו במשך 12 שנים, עד שבשנת 1985, עבר ל-WWF.
ביוגרפיה > WWF

חודשים ספורים אחרי המעבר, החל סאבאג' ביריבות עם טיטו סנטנה - על האליפות הבין יבשתית. בפברואר 1986, שמונה חודשים לאחר המעבר, זכה סאבאג' בתואר הראשון שלו ב-WWF כשהוא מביס את סנטנה עבור האליפות הבין יבשתית. ב"רסלמניה 3" הפסיד את התואר לריקי סטימבוט לאחר 14 חודשים. מאוחר יותר, אותו קרב הוגדר בתור הקרב הטוב ביותר של השנה במגזין "Wrestling Observer".
ב"רסלמניה 4" היה הקרב המרכזי של האירוע על אליפות העולם במשקל כבד של ה-WWF בין סאבאג' לטד דיביאסי. בסיום הקרב, הכה האלק הוגאן עם כיסא בגבו של דיביאסי בלי שהשופט ראה. סאבאג' ביצע את מהלך הסיום שלו, "האלבו דרופ", וזכה לראשונה בתואר האליפות המרכזי.
כשנה לאחר מכן, ב"רסלמניה 5", שוב השתתף סאבאג' בקרב המרכזי של האירוע כאלוף ה-WWF, מול שותפו לשעבר האלק הוגאן, כשהאחרון ניצח וזכה בתואר בפעם השנייה בקריירה שלו.
ברסלמניה 7 השתתף בקרב מול האולטימט ווריור, כשהמפסיד "נאלץ לפרוש". סאבאג' הפסיד בקרב, אך במציאות נשאר ב-WWF בתור פרשן. ב-6 ביוני 1991 הוא הציע נישואין לחברתו מיס אליזבת', ובאירוע סאמרסלאם 1991, השניים התחתנו.
ביוגרפיה > WCW

בסוף אוקטובר 1994 עבר סאבאג' לארגון המתחרה, ה-WCW. לאחר מספר חודשים הוא זכה בבאטל רויאל שכלל 60 מתאבקים, שלוש זירות, והפך לאלוף ה-WCW בפעם הראשונה בקריירה שלו. לאחר חודש, הוא הפסיד את התואר לריק פלייר באירוע "סטארקייד: גביע העולם של ההאבקות". חודש לאחר מכן, שוב נפגשו השניים וסאבאג' הצליח לגבור על פלייר, מה שהפך אותו לאלוף עולם בפעם השנייה. בפעם הבאה שהשניים נפגשו היה חודש לאחר מכן בקרב כלוב במסגרת האירוע SuperBrawl VI, שם סאבאג' הפסיד את התואר בשנית. ההזדמנות האחרונה של סאבאג' להתחרות על התואר הייתה בינואר 1996, אז הביא סאבאג' הביא את גרושתו מיס אליזבת' בתור מלווה שלו, אך היא "בגדה" בו וגרמה לו להפסיד בקרב.
באותו הזמן קמה ב-WCW התארגנות של מתאבקים בשם ה-nWo בתום מספר חודשים של עימות עם סאבאג', הוא הצטרף אליהם. לאחר מכן, סאבאג', ביחד עם אליזבת', החלו בעימות נגד דיאמונד דאלאס פייג' (אנ') ואשתו, קימברלי. העימות בין הזוגות נמשך במשך שמונה חודשים והוביל למספר קרבות בין סאבאג' לפייג'.
לאחר כמה חודשים של פציעה חזר לזירה, ולאחר מכן התחבר עם מאדוסה ומיס מאדנס וביחד נקראו בשם "Team Madness". באירוע "המסיבה האמריקאית הגדולה", סיד חזר לארגון ועזר לסאבאג' לתקוף את קווין נאש. זה הוביל לקרב זוגות שבו התמודדו סאבאג' וסיד נגד סטינג ונאש על התואר, כאשר מי שהשיג את ההצמדה הראשונה – הפך לאלוף הארגון. סאבאג' ניצח בקרב וזכה באליפות, אך למחרת הפסיד את התואר להאלק הוגאן. לאחר מכן, העימות המרכזי של סאבאג' היה נגד דניס רודמן. בשנת 2000 ערך את הופעתו האחרונה ב-WCW. לאחר מכן, הופיע מעת לעת במספר ארגוני היאבקות קטנים עד שבשנת 2005 פרש מהיאבקות מקצועית.
ביוגרפיה > לאחר פרישתו ומותו

לאחר פרישתו הופיע במספר סדרות טלוויזיה, כמו גם בסרט "ספיידרמן" בשנת 2002. שנה לאחר מכן אף הוציא אלבום היפ-הופ שנכשל במכירות.
ב-20 במאי 2011 נהרג סאבאג' בתאונת דרכים בטמפה, פלורידה, כאשר חווה התקף לב, עת נהג ברכבו וכתוצאה מכך איבד שליטה על הרכב והתנגש בעץ.
בינואר 2015 נבחר סאבאג' להיכל התהילה של ה-WWE. אחיו לני ייצג אותו בטקס.